**Poziv na konferenciju za medije**

Uprkos tome što pogađa milione ljudi širom sveta, o ankilozirajućem spondilitisu (AS), reumatskoj zapaljenskoj bolesti koja pretežno utiče na kičmu i karlične zglobove, i dalje se malo zna. Poznat i pod nazivom Behtereva bolest, AS se u svojoj početnoj fazi najčešće javlja u mlađoj populaciji, ispod 40 godina, izazivajući bolove u donjem delu leđa, koji se često pogrešno povezuju sa drugim uzrocima.

Povodom obeležavanja **Svetskog dana ankilozirajućeg spondilitisa (AS)**, pozivamo Vas na:

***virtuelnu konferenciju za medije:***

***„Jedan od nAS“***

koja će se održati

***u petak, 15. maja 2020. godine, u 10 časova***

***putem web linka*** *(navedenog u dnu poziva)*

* O uticaju AS na kvalitet života, uključujući mobilnost pacijenata, o lečenju i zdravstvenim preporukama za pacijente **govoriće pukovnik prof. dr Milan Petronijević**, načelnik Klinike za reumatologiju i kliničku imunologiju, Vojnomedicinske akademije (VMA), Beograd
* Koju vrstu podrške pacijenti sa AS mogu da dobiju od Udruženja obolelih od reumatskih bolesti Republike Srbije (ORS) i o aktivnostima udruženja, sa osvrtom na situaciju u vezi sa COVID-19 pandemijom, govoriće **predsednica udruženja prim. dr Mirjana Lapčević**
* O ličnom iskustvu života sa AS i izazovima, govoriće član Udruženja obololelih od reumatskih bolesti Republike Srbije (ORS) govoriće **član udruženja Živan Pavlović**

Virtuelnoj konferenciji pristupite putem linka ispod\*:

[LINK](https://us02web.zoom.us/j/83561794403?pwd=MTFQQi9IUGs2NWRpSjJSQktXNCsvQT09)

Kako biste prisustvovali konferenciji, sve što je potrebno da uradite jeste da kliknete na link, nakon čega će Vam biti ponuđene dve opcije – preuzimanja ili pokretanja aplikacije Zoom pomoću koje se konferencija održava.

* Ukoliko nemate instaliranu aplikaciju Zoom na svom računaru, možete svejedno pristupiti linku. Pošto kliknete na link, biće Vam ponuđena opcija da upišete ime i prezime, nakon čega bi trebalo da kliknete na Join meeting. Kamera i miktrofon će se pokrenuti i Vi ćete pristupiti konferenciji.
* Ukoliko ipak imate instaliranu Zoom aplikaciju na svom računaru, po otvaranju aplikacije u gornjem levom uglu videćete naziv konferencije, vreme održavanja i trajanje. Klikom na dugme **Join**, kamera i mikrofon će se pokrenutu i Vi ćete pristupiti konferenciji.

\**Ovaj virtuelni događaj podržan je od strane Novartis Pharma Services Inc. Predstavništva Beograd ( „Novartis“), ne dovodeći u pitanje integritet, profesionalizam i nezavisnost autora. Izlaganja tokom događaja odražavaju stavove autora, ne i Novartis-a.*

*Učestvovanjem na ovom virtuelnom događaju vaši kontakt podaci poput imena, prezimena i  elektronske pošte mogu biti vidljivi ostalim učesnicima u istom virtuelnom događaju, uključujući i tehničkog organizatora, i isti neće biti korišćeni u bilo koje druge svrhe.Takođe sadržaj koji će biti prikazan na ovom virtuelnom događaju se snima i biće dostupan opštoj javnosti nakon događaja. Pristupanjem na virtuelni događaj potvrđujete da ste o prethodnom obavešteni i da se slažete sa uslovima obrade vaših ličnih podataka.*

*Više informacija o politici privatnosti pri korišćenju Zoom internet platforme za virtuelni događaj pročitajte ovde:* [*https://zoom.us/privacy*](https://zoom.us/privacy)*. Novartis ne odgovara za sprovođenje politike privatnosti podataka od strane kompanije Zoom.*